CELEX: 62016CN0155
Language: da
Date: 2016-03-16 00:00:00
Title: Sag C-155/16: Anmodning om præjudiciel afgørelse indgivet af Cour de cassation (Frankrig) den 16. marts 2016 — Sarval Sud-Est SAS, Siffda Bretagne SAS, Siffda Centre SAS, Siram SARL, Francisque Gay og Patrick Legras de Grandcourt mod Association ATM Porc, Association ATM Avicole, Association ATM équidés Angee, Association ATM éleveurs de ruminants, Association ATM lapins Clipp, Association ATM palmipèdes gras — Cifog, Association ATM ponte — CNPO, Atemax France, Monnard Jura SNC, Fédération nationale bovine (FNB) og Fédération nationale porcine

6.6.2016   
            
            
               DA
            
            
               Den Europæiske Unions Tidende
            
            
               C 200/9
            
         Anmodning om præjudiciel afgørelse indgivet af Cour de cassation (Frankrig) den 16. marts 2016 — Sarval Sud-Est SAS, Siffda Bretagne SAS, Siffda Centre SAS, Siram SARL, Francisque Gay og Patrick Legras de Grandcourt mod Association ATM Porc, Association ATM Avicole, Association ATM équidés Angee, Association ATM éleveurs de ruminants, Association ATM lapins Clipp, Association ATM palmipèdes gras — Cifog, Association ATM ponte — CNPO, Atemax France, Monnard Jura SNC, Fédération nationale bovine (FNB) og Fédération nationale porcine
   (Sag C-155/16)
   (2016/C 200/14)
   Processprog: fransk
   
      Den forelæggende ret
   
   Cour de cassation
   
      Parter i hovedsagen
   
   
      Sagsøger: Sarval Sud-Est SAS, Siffda Bretagne SAS, Siffda Centre SAS, Siram SARL, Francisque Gay og Patrick Legras de Grandcourt
   
      Sagsøgt: Association ATM Porc, Association ATM Avicole, Association ATM équidés Angee, Association ATM éleveurs de ruminants, Association ATM lapins Clipp, Association ATM palmipèdes gras — Cifog, Association ATM ponte — CNPO, Atemax France, Monnard Jura SNC, Fédération nationale bovine (FNB) og Fédération nationale porcine
   
      Præjudicielle spørgsmål
   
   
               1)
            
            
               Skal artikel 1 i Europa-Parlamentets og Rådets direktiv nr. 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (1) fortolkes således, at privatretlige sammenslutninger, der er stiftet af relevante brancheorganisationer med henblik på at indgå kontrakter om levering af destruktionsydelser, hvis finansiering påhviler disse organisationers medlemmer, som betaler bidrag med henblik herpå, skal anses for offentligretlige organer i henhold til kriteriet om, at sådanne organer skal være oprettet specielt med henblik på at imødekomme almenhedens behov uden for det industrielle eller kommercielle område?
            
         
               2)
            
            
               Skal artikel 1 i direktiv 2004/18/EF fortolkes således, at de således beskrevne sammenslutninger, bl.a. for så vidt angår de sammenslutninger, der opkræver obligatoriske bidrag, opfylder kriteriet om offentlige myndigheders kontrol af disse sammenslutningers drift for at blive kvalificeret som et offentligretligt organ, når denne økonomiske og finansielle statslige kontrol har karakter af en ekstern kontrol af de økonomiske aktiviteter og den økonomiske drift af de selskaber og organer, der er omfattet heraf, og har til formål at foretage en risikovurdering og at vurdere disse virksomheders og organers resultater for at sikre statens formueinteresser, og når den myndighedsperson, der har til opgave at foretage kontrollen, i forbindelse med udførelsen af denne opgave er fuldt bemyndiget til at foretage undersøgelse af dokumenter på stedet, når den kontrollerede virksomhed eller det kontrollerede organ har pligt til at give myndighedspersonen alle de oplysninger, der er nødvendige for, at den pågældende kan udføre sine opgaver, herunder oplysninger, der vedrører de datterselskaber, som indgår i virksomhedens konsolidering, når den pågældende i givet fald kan anmode om supplerende oplysninger, når den pågældende kan deltage med taleret i bestyrelses- eller tilsynsmøder eller møder, der afholdes af de besluttende organer, der træder i stedet herfor, samt af de udvalg og komitéer, som dette organ kan oprette, når den pågældende kan deltage i møder, der afholdes af de udvalg, komitéer og andre rådgivende organer, der måtte findes inden for virksomheden eller organet, samt i generalforsamlinger, og når den pågældende på de samme betingelser som dem, der gælder for medlemmerne, har krav på at modtage indkaldelser, dagsordener og alle de dokumenter, der fremsendes før hvert enkelt møde?
            
         
      (1)  EUT L 134, s. 114.